CELEX: 31992D0490
Language: el
Date: 1992-10-06 00:00:00
Title: 92/490/ΕΟΚ: Απόφαση της Επιτροπής της 6ης Οκτωβρίου 1992 για τροποποίηση της απόφασης 92/188/ΕΟΚ περί ορισμένων προστατευτικών μέτρων κατά του αναπαραγωγικού και αναπνευστικού συνδρόμου των χοιροειδών (PRRS)

Avis juridique important

|

31992D0490

92/490/ΕΟΚ: Απόφαση της Επιτροπής της 6ης Οκτωβρίου 1992 για τροποποίηση της απόφασης 92/188/ΕΟΚ περί ορισμένων προστατευτικών μέτρων κατά του αναπαραγωγικού και αναπνευστικού συνδρόμου των χοιροειδών (PRRS)  

Επίσημη Εφημερίδα αριθ. L 294 της 10/10/1992 σ. 0021 - 0022

ΑΠΟΦΑΣΗ ΤΗΣ ΕΠΙΤΡΟΠΗΣ  της 6ης Οκτωβρίου 1992  για τροποποίηση της απόφασης 92/188/ΕΟΚ περί ορισμένων προστατευτικών μέτρων κατά του αναπαραγωγικού και αναπνευστικού συνδρόμου των χοιροειδών (PRRS)  (92/490/ΕΟΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ  ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την οδηγία 90/425/ΕΟΚ του Συμβουλίου της 26ης Ιουνίου 1990 σχετικά με τους κτηνιατρικούς και ζωοτεχνικούς ελέγχους που εφαρμόζονται στο ενδοκοινοτικό εμπόριο ορισμένων ζώντων ζώων και προϊόντων με προοπτική την υλοποίηση της εσωτερικής αγοράς (1), όπως  τροποποιήθηκε τελευταία από την οδηγία 91/628/ΕΟΚ (2), και ιδίως το άρθρο 10 παράγραφος 4,  Εκτιμώντας:  ότι, ως αποτέλεσμα των κρουσμάτων του αναπαραγωγικού και αναπνευστικού συνδρόμου των χοιροειδών (PRRS), η Επιτροπή εξέδωσε την απόφαση 92/188/ΕΟΚ (3)-  ότι σε ορισμένες περιοχές στις οποίες είχαν παρατηρηθεί πολλά κρούσματα στις αρχές του 1991, δεν έχει σημειωθεί, επί αρκετούς μήνες, κανένα κρούσμα-  ότι κρίνεται αναγκαίο να λαμβάνεται υπόψη η εξέλιξη της νόσου, ειδικότερα δε το γεγονός ότι παρατηρείται μείωση των απωλειών στις περισσότερες αγέλες που προσβλήθηκαν από την νόσο-  ότι πρέπει να λαμβάνεται υπόψη η πορεία των ορρολογικών δοκιμών σχετικά με τη μόλυνση-  ότι το πεδίο εφαρμογής των μέτρων που προβλέπονται στην απόφαση 92/188/ΕΟΚ είναι σκόπιμο να προσαρμοσθεί με βάση τις νέες εξελίξεις-  ότι οι αρμόδιες αρχές των κρατών μελών έχουν αναλάβει τη δέσμευση να εφαρμόζουν τα εθνικά μέτρα που απαιτούνται για να διασφαλίζεται η αποτελεσματική εφαρμογή της παρούσας απόφασης κατά την αποστολή χοίρων προς άλλα κράτη μέλη-  ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Η απόφαση 92/188/ΕΟΚ τροποποιείται ως εξής:  1. Στο άρθρο 1, τα στοιχεία γ), δ), ε) και στ) αντικαθίστααι από το ακόλουθο κείμενο:  "γ) "μολυσμένη εκμετάλλευση", η εκμετάλλευση στην οποία παρατηρήθηκαν, κατά τις τελευταίες οκτώ εβδομάδες πριν από την πιστοποίηση, ασυνήθιστα μεγάλος αριθμός περιπτώσεων διακοπής κύησης ή πρόωρου τοκετού σε θηλυκούς χοίρους ή σε νεαρούς θηλυκούς  χοίρους, καθώς και θανάτων και περιστατικών ατονίας σε νεαρούς χοίρους, και στην οποία η διάγνωση της νόσου PRRS επιβεβαιώθηκε με κατάλληλη ορρολογική δοκιμή."  2. Τα άρθρα 4 και 5 διαγράφονται.  3. Παρεμβάλλεται το ακόλουθο άρθρο 8α:  "Άρθρο 8α  Η παρούσα απόφαση εφαρμόζεται μέχρι την 1η Νοεμβρίου 1992. Η μόνιμη κτηνιατρική επιτροπή επανεξετάζει και αξιολογεί την κατάσταση σχετικά με τη νόσο καθώς και τα όποια προστατευτικά μέτρα που κρίνονται κατά τη στιγμή εκείνη αναγκαία το αργότερο μέχρι  τις 15 Οκτωβρίου 1992."  Άρθρο 2  Τα κράτη μέλη τροποποιούν τα μέτρα που εφαρμόζονται κατά τις συναλλαγές προκειμένου αυτά να καταστούν σύμφωνα με την παρούσα απόφαση. Τα κράτη μέλη ενημερώνουν αμέσως την Επιτροπή σχετικά.  Άρθρο 3  Η παρούσα απόφαση απευθύνεται προς τα κράτη μέλη. Βρυξέλλες, 6 Οκτωβρίου 1992. Για την Επιτροπή  Ray MAC SHARRY  Μέλος της Επιτροπής   (1) ΕΕ αριθ. L 224 της 18. 8. 1990, σ. 29. (2) ΕΕ αριθ. L 340 της 11. 12. 1991, σ. 17. (3) ΕΕ αριθ. L 87 της 2. 4. 1992, σ. 22.